**Retrospectiva**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un far în mantie de ceață

Tăișul razelor tocește

Și mării fruntea încrețeste

Un vânt ivit de dimineață.

Pe boltă se deschid ferestre,

curg îngerii pe trupuri ude,

nădejdea inimii pătrunde

în verbul care mă privește.

Fierbinte până la tulpină

prin pori semnalul îl trimite

și ploaia rece de cuvinte

inundă lanuri de lumină.

În vene lutul s-a-ntărit,

mișcarea vieții încetează,

pe albul filei galopează

Doar vântul urii întețit.